Allianz arena

„Allianz“ arena – futbolo stadionas Vokietijoje, šiaurinėje Miuncheno miesto dalyje. Stadione yra 69 901 sėdima vieta. Šiame stadione buvo sužaistos šešios 2006 m. pasaulio čempionato varžybos.

Savo namų rungtynes čia žaidžia Bayern München futbolo klubas. Iki 2017 m. Bayern dalijosi stadionu su TSV 1860 München. Prieš tai abi komandos žaidė Miuncheno Olimpiniame stadione nuo 1972 iki 2005 m.

Istorija 
Stadionas buvo pradėtas statyti 2002 m. spalio 21 d., atidarytas 2005 m. gegužės 30 d. Statybos kainavo 286 milijonus eurų.

Pavadinimas 
„Allianz“ kompanija yra nusipirkusi teisę vadinti šį stadioną savo vardu 30-iai metų, tačiau pasaulio čempionato metu stadionas oficialiai vadintas FIFA World Cup Stadium Munich, nes rėmėjo vardas, remiantis FIFA įstatais, negali figūruoti. Panašiai yra ir su UEFA Čempionų lyga, rungtynių metu šis stadionas žinomas kaip „Munich Arena“ ('Miuncheno arena').

Nuorodos 

 Pasaulio čempionato svetainė apie „Allianz“ areną 
 Oficialus „Allianz“ arenos tinklalapis

Išnašos 

Vokietijos futbolo stadionai
Miuncheno sportas